Source: http://itthon.transindex.ro/?hir=57760&ervenytelenitette_a_birosag_a_marosvasarhelyi_katolikus_gimnaziumot_ujraletesito_miniszteri_rendeletet
Timestamp: 2020-01-19 13:15:24
Document Index: 1329031

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Transindex - Érvénytelenítette a bíróság a marosvásárhelyi katolikus gimnáziumot újralétesítõ miniszteri rendeletet
Érvénytelenítette a bíróság a marosvásárhelyi katolikus gimnáziumot újralétesítõ miniszteri rendeletet
2019. november 29. 15:51, utolsó frissítés: 22:39
Update: Szerkesztõségünkbe eljuttatott állásfoglalásában Tamási Zsolt igazgató kihangsúlyozta, hogy II. Rákóczi Ferenc Római Katolikus Gimnázium mûködése nincs veszélyben. "A mai bírósági elsõfokú döntése nem az iskola mûködését érvényteleníti, hanem a tavaly meghozott miniszteri rendeleteket" - szögezte le, hozzátéve, hogy a döntés nem jogerõs. "Ez ellen fellebbezünk, amint megkapjuk a bírósági indoklást. Biztosak vagyunk benne, hogy az iskola újraindulása teljesen törvényesen történt. Az oktatás zavartalanul folytatódik a továbbiakban is" - tette hozzá.
A Marosvásárhelyi Táblabíróság pénteken elsõ fokon érvénytelenítette a marosvásárhelyi II. Rákóczi Ferenc Római Katolikus Gimnázium 2018-as újbóli létrehozását elrendelõ miniszteri rendeletet.
Az ítélet kivonatát a romániai bíróságok portálján közölték. A bíróság három olyan, 2018-ban hozott miniszteri rendeletet semmisített meg teljesen, amely az iskolára vonatkozik, és egy negyediket részben, amelyik az iskolára is vonatkozik.
A megsemmisített rendeletek között van az iskolát létrehozó miniszteri rendelet mellett az, amelyik tavaly júniusban - amikor a katolikus gimnázium jogilag megszûnt - a Bolyai Farkas Gimnázium gyámságára bízta, valamint az, amelyik ideiglenesen Tamási Zsoltot bízta meg az intézmény vezetésével.
Az ítélet ellen a hivatalos kiközlés utáni 15 napban lehet fellebbezni.
„El nem tudom képzelni, hogy milyen érvek mentén jutott erre a következtetésre a bíróság” - jelentette ki az MTI-nek adott nyilatkozatában Tamási Zsolt. Hozzátette: várja, hogy megismerje az ítélet indoklását, de nem tartotta kétségesnek, hogy az intézmény fellebbez az ítélet ellen.
A magyarellenes megnyilvánulásairól ismert Népi Mozgalom Párt (PMP), a Méltóságért Európában Polgári Egyesület (ADEC), valamint a marosvásárhelyi Unirea Fõgimnázium és a fõgimnázium szülõi munkaközössége áprilisban közösen perelte be a román Oktatásügyi Minisztériumot és a gimnáziumot a tanintézet törvénytelennek vélt tavalyi létrehozása miatt.
A per elindítói azt kifogásolták, hogy a tárca négy olyan közigazgatási határozatot hozott, amelyek kimondottan a marosvásárhelyi iskola létrehozására vonatkoztak. Marius Pașcan marosvásárhelyi parlamenti képviselõ, a PMP ügyvezetõ elnöke korábban kijelentette: nem fogadhatják el, hogy a 2011/1-es tanügyi törvény csak a románokra vonatkozzék, és "egy kisebbség számára fakultatívvá, sõt áthághatóvá váljék minisztériumi rendeletek és sürgõsségi kormányrendeletek által".
A képviselõ úgy vélte, hogy a gimnáziumot a kormánykoalíció pártjainak "aljas politikai cinkosságával", Budapest megrendelésére és nyomására hozták létre.
A korrupcióellenes ügyészség (DNA) 2016 októberében indított vizsgálatot Tamási Zsolt iskolaigazgató és Stefan Somesan volt fõtanfelügyelõ ellen az iskola 2014-es létrehozásakor elkövetett vélt törvénytelenségek miatt. A per vádiratát a bíróság ez év márciusában visszaküldte kiegészítésre a vádhatóságnak, de az iskola ellen indított perek az intézmény megszûnéséhez vezettek.
A magyar kormány 2017 szeptemberében bejelentette: a tanintézet jogi státusának megszûnte miatt vétót emel Románia OECD-csatlakozása ellen, majd késõbb, amikor Liviu Dragnea, a kormányzó Szociáldemokrata Párt (PSD) elnöke biztosította Orbán Viktor miniszterelnököt az iskola újraalapításáról, Magyarország visszavonta a vétót.
Az iskola újraalapításáról 2018 februárjában törvényt fogadott el a román parlament, ezt azonban az alkotmánybíróság egy hónappal késõbb alkotmányellenesnek minõsítette. Az iskola végül az oktatási tárca tavaly augusztus 9-én elfogadott rendelete alapján nyithatta meg ismét kapuját immár II. Rákóczi Ferenc Római Katolikus Gimnázium néven.
Nyitókép: szemlelek.net
Elölrõl kezdõdhet a bizonyítási eljárás a marosvásárhelyi katolikus gimnázium perében
Tamási Zsolt maradhat a marosvásárhelyi katolikus gimnázium igazgatója
A Maros Megyei Törvényszék ismét visszautalta a DNA-nak a Tamási Zsoltot is érintõ vádiratot
Hivatalosan is Tamási Zsolt lett a vásárhelyi katolikus líceum igazgatója
Ismét Tamási Zsolt lett a II. Rákóczi Ferenc Római Katolikus Gimnázium igazgatója
Vádat emeltek a Marosvásárhelyi Katolikus Líceum volt igazgatója és a volt fõtanfelügyelõ ellen
Orban: a nyugdíj emelése a gazdasági folyamatoktól függ majd
Hazaszállították az Iránban lelõtt ukrán utasszállító áldozatainak maradványait
Az RMDSZ mindenhol állít polgármester-jelöltet, ahol a magyar lakosság számaránya meghaladja a 15%-ot
Romániának ismét sikerült elérnie, hogy EU-s szinten betiltott vegyszereket lehessen használni
29 perce Orban: a nyugdíj emelése a gazdasági folyamatoktól függ majd
1 órája Az ország lakosságának 3,75 százaléka fogyatékkal él
2 órája Újabb madárinfluenza-gócot igazoltak Szineváralján
3 órája Az RMDSZ mindenhol állít polgármester-jelöltet, ahol a magyar lakosság számaránya meghaladja a 15%-ot